José Maria Ferreira de Castro
Store norske leksikon,Språk og litteratur,Litteratur i verden,Europa,Portugals litteratur
José Maria Ferreira de Castro var en portugisisk forfatter som levde på 1900-tallet. Da han var tolv år gammel reiste han Brasil for å forsørge moren og søsknene hjemme i det fattige Nord-Portugal.Det harde livet som gummitapper i Amazonas har han skildret i romanen A selva fra 1930 (Gummitapperne ved Rio Madeira, 1953).
Etter at han kom tilbake til hjemlandet i 1918 skrev han en lang rekke romaner fra portugisisk miljø. Romanene har en sterk sosial og samfunnskritisk tone og fikk stor betydning for utviklingen av både den portugisiske og brasilianske samtidsromanen. Han er oversatt til en lang rekke språk.Romanen O Intervalo, som han skrev på slutten av 1930-årene, ble utgitt like før han døde i 1974. Den handler om forholdene blant spanske arbeidere under republikken og før Folkefronten, og ble oversatt til norsk i 1976 (Vendepunktet). Les mer i Store norske leksikon Portugals litteratur Portugals historie